****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL SENIŪNAITIJŲ SUDARYMO**

2014 m. sausio 30 d. Nr. T2-4

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 14 punktu, 33 straipsnio 1 dalimi ir 35 straipsniu ir atsižvelgdama į Klaipėdos miesto savivaldybės administracijos direktoriaus teikimą, Klaipėdos miesto savivaldybės taryba nusprendžia:

1. Suskirstyti Klaipėdos miesto savivaldybės teritoriją į seniūnaitijas (1–4 priedai).
2. Patvirtinti pridedamus:
   1. Klaipėdos miesto savivaldybės teritorijos suskirstymo į seniūnaitijas planą;
   2. Klaipėdos miesto seniūnaičių sueigos nuostatus.
3. Pavesti Klaipėdos miesto savivaldybės administracijos direktoriui per mėnesį nuo šio sprendimo įsigaliojimo parengti ir patvirtinti gyvenamosios vietovės atstovų – seniūnaičių rinkimų tvarkos aprašą.
4. Pripažinti netekusiu galios Klaipėdos miesto savivaldybės tarybos 2010 m. liepos 2 d. sprendimą Nr. T2-174 „Dėl seniūnaitijų sudarymo“.
5. Skelbti šį sprendimą Teisės aktų registre ir Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras | Vytautas Grubliauskas |